google/wiki40b huggingface dataset:
Gjengjeldelsens veier

Gjengjeldelsens veier (eng. The Angelic Avengers, dansk Gengældensens Veje ) er en introspektiv kriminalroman skrevet av Pierre Andrézel (pseudonym for den danske forfatteren Karen Blixen), utgitt den 2. september 1944 under den tyske okkupasjonen av Danmark (utgitt i England i mars 1946, og i januar 1947 i USA).
Første norske utgave kom ut i 1949.
Karen Blixen har betegnet Gjengjeldelsens veier som sitt forfatterskaps illegitime barn og hun vedkjente seg først romanen i et intervju i Roma i 1956.
De redslene som de to unge og uskyldige engelske heltinnene opplever i Gjengjeldelsens veier kan betraktes som en allegori på nazismen.
Yuko Morimoto

Landslaget

Yuko Morimoto spilte 10 landskamper for Japans kvinnelandslag. Hun ble tatt ut i Japans tropp til Asiamesterskapet i fotball for kvinner 1993 og 1997.
James Somerville

Bakgrunn, tidlig virke

Somerville begynte sin offisersløpebane i 1897 på Royal Navys marinecollege i Dartmouth på HMS «Britannia». Hans årgangskamerat var Andrew Browne Cunningham. I 1898 ble han avdelt som kadett til HMS «Magnificent». På forskjellige skip tjenestegjorde han så i Middelhavet, Stillehavet og i havområdene nær Kina. Etter forfremmelse til løytnant i 1904 ble han beordret til våpenutdannelse på HMS «Vernon», der han i 1907 avsluttet utdannelse til torpedospesialist. På denne tid beskjeftiget han seg også med trådløs telegrafi, og ble deretter sambandsoffiser på forskjellige skip.
I 1913 giftet han seg med Mary Kerr Main, og fikk en sønn og en datter med henne.

Kommandooppdrag

I 1921 ble han sjøkaptein. I årene 1923 til 1929 kommanderte han  slagskipene HMS «Benbow», HMS «Barham» og HMS «Warspite». Fra 1925 til 1927 var Somerville direktør for etterretningsavdelingen i Admiralitetet. I 1931 ledet han sammen med kaptein John Tovey undersøkelsen av Invergordon-mytteriet.
Etter å ha kommandert krysseren HMS «Norfolk» ble Somerville i 1935 forfremmet til kontreadmiral i middelhavsflåten. Under den spanske borgerkrig var han britisk forbindelsesoffiser ved spanskekysten. Deretter førte hans karrierevei til øverstkommanderende for East Indies Station til Asia. Kort etter ble han feilaktig klandret løst fra tjenesten fordi man trodde han hadde tuberkulose.

Annen verdenskrig

Under annen verdenskrig arbeidet Somerville først som radiokommentator, til Admiralitetet bad ham om å overvåke fremskrittene av installasjonen av  radaranlegg på britiske skip. Som frivillig hjelper støttet han admiral Bertram Ramsay under evakuering av styrkene fra Dunkerque i mai og juni 1940. Så overdro man ham kommandoen over Force H i Gibraltar, som fikk i oppdrag å overta, nøytralisere eller ødelegge Vichy-regimets franske flåte ved Mers-el-Kébir i Algerie (Operation Catapult). Dessuten tjente eskadren som eskorte for konvoier fra Atlanterhavet inn til Malta. Den mest spektakulære innsatsen han hadde ansvaret for var forfølgelsen og senkningen av det tyske slagskipet Bismarck i mai 1941.
Fra 1942 til 1944 var Somerville øverstkommanderende for Eastern Fleet og ble forfremmet til admiral. Etter at han først hadde hatt hovedkvarter på Ceylon, måtte han trekke det tilbake til Øst-Afrika i april 1942. Først i 1944 kunne hans enheter gå til angrep mot japanerne, etter at hans flåte var blitt forsterket. 
Fra 1944 til 1945 ledet han den britiske delegasjon til Combined Chiefs of Staff i Washington D.C.
Han var storkorsridder av Order of the Bath og av Order of the British Empire og mottok Distinguished Service Order.
Etter krigsslutt trakk Somerville seg tilbake til familiens eiendom i Dinder i Somerset, og der døde hans hustru etter kort tid. Selv døde han 19. mars 1949.
Kalahandi (distrikt)

Demografi

Ved folketellingen i 2011 var det 1 573 054 innbyggere i distriktet, mot 1 335 494 i 2001. Den urbane befolkningen utgjør 7,75 % av befolkningen.
Barn i alderen 0 til 6 år utgjorde 13,61 % i 2011 mot 16,32 % i 2001. Antallet jenter i den alderen per tusen gutter er 947 i 2011 mot 984 i 2001.
Art deco

Art deco (fransk: Exposition Internationale des Arts Décoratifs et Industriels Modernes) var en bevegelse innenfor dekorativ kunst tidlig på 1900-tallet, som vokste til å influere arkitektur, mote og visuell kunst.
Charenton-le-Pont

Historie

1. januar 1860 ble byen Paris utvidet ved at en del nabokommuner ble innlemmet i byen. Ved den anledning ble halvparten av kommunen Bercy innlemmet i Paris, mens den andre halvparten ble innlemmet i Charenton-le-Pont.
I 1929 mistet Charenton-le-Pont omtrent en tredjedel av sitt areal overtok Bois de Vincennes, som til da delvis hadde tilhørt Charenton-le-Pont.
Transair Sweden

Ulykker

Under Kongokrisa var Transair Sweden engasjert av De forente nasjoner til transportoppdrag. Selskapet hadde stilt sin nyeste DC-6B Albertine SE-BDY til eksklusiv bruk for FNs generalsekretær Dag Hammarskjöld. Under et oppdrag hvor Hammarskjöld skulle møte Moise Tshombe styrtet flyet ved midnatt 17. -18. september 1961 i et skogholt få mil nord for flyplassen i Ndola. Alle ombord, en besetning på fem, alle fra Malmö, og elleve passasjerer omkom. Ulykkesårsaken ble aldri fastlslått, og det er bltt spekulert i om flyet var blitt beskutt av opprørssoldater i Kongo, eller om det ble plassert sprengstoff om bord mens flyet stod på bakken i Léopoldville.
Bonanza kullkraftverk

Bonanza kullkraftverk er et kullkraftverk i Vernal i Uintah County, delstaten Utah i det nordlige USA. Det har en installert produksjonskapasitet på 458 MW, fordelt på 1 blokk/turbin. Operatør er Desert Generation & Transmission Cooperation.
Anlegget ble bygget ut i årene 1980–1986. Det ble egentlig planlagt for oljesand-fyring, men utvinningen i dette området ble ikke utbygget. Brenselkilden er bitumenøst kull fra en gruve i Rio Blanco County i Colorado. Utnyttelsesgraden er meget høy, med en load-faktor (PLF) på om lag 100,1 %.
Utslippene av CO₂ i 2007 var totalt 4,3760 mill tonn.
Cadillac Place

Arkitektur

Cadillac Place er tegnet av arkitekten Albert Kahn. Bygningen reiser seg 67 meter og femten etasjer opp i været, har 31 heiser og et grunnareal på 129 600 m². Den ble listet som et National Historic Landmark i 1978, og er et utmerket eksempel på nyklassisk arkitektur.
I 2002 ble bygningen betydelig renovert, og ble gitt navnet Cadillac Place. Bygningen huser over 2000 statsansatte, blant annet Michigan Court of Appeals og Detroitkontoret til Michigans guvernør. Tvers over gaten ligger Fisher Building som den er forbundet med via en undergrunnsgang.
Johann Heinrich Buttstedt

Johann Heinrich Buttstedt (Buttstett, Buttstädt; født 25. april 1666 i Bindersleben ved Erfurt; død 1. desember 1727 i Erfurt) var en tysk organist og komponist fra barokken.

Liv

Buttstedt ble født inn i en preste-, lærer- og musikerfamilie; faren Johann Heinrich Buttstedt (død 1702) var sogneprest i Bindersleben. Buttstedt betraktet Johann Pachelbel som sin orgellærer.
Den første ansettelsen til Buttstedt var som organist ved Reglerkirche i Erfurt og som lærer ved den tilhørende skolen. I 1687 overtok han organist- og prestestillingen ved Kaufmannskirche i Erfurt og giftet seg samme år med Martha Lämmerhirt (død 1711), datter av presten Hieronymus Lämmerhirt (død 1699). Buttstedt var dermed en inngiftet slektning til Johann Sebastian Bach via hans mor Maria Elisabeth f. Lämmerhirt. Ekteparet fikk ti barn, hvorav sønnene Johann Laurentius og Johann Samuel ble organister.
19. juli 1691 fikk Buttstedt den prestisjefylte organistposten ved Predigerkirche i Erfurt, den samme posten som Johann Pachelbel hadde fra 1678 til 1690. Buttstedt var organist ved Predigerkirche til sin død og var i tillegg organist ved en av Erfurts åtte katolske kirker, formodentlig St. Severi.

Virke

Buttstedt skrev en stor mengde orgelverk til sin gjerning ved den evangeliske Predigerkirche, samt orgelmusikk og messer for den katolske gudstjenesten.
Georg Friedrich Kauffmann og Johann Gottfried Walther er blant Buttstedts elever. Walther karakteriserte i et brev fra 3. oktober 1729 Buttstedt som en kunnskapsrik, men snodig og gnien skrue som bare motvillig delte sine kunnskaper med andre.

Verk

Ikke overraskende bærer de fleste av Buttstedts orgelverk preg av påvirkning fra Pachelbel, men mye tyder på at Buttstedt også var godt kjent med den nordtyske orgelskolen: både frie musikkformer som preludier og fantasier, og bundne former som fuger og ricercarer kan inneholde lange virtuose passasjer ganske ulik Pachelbels mer avslappede stil, men svært lik stilen til nordtyskerne Dietrich Buxtehude og Nicolaus Bruhns.
Árbol del Tule

Árbol del Tule (Tule-treet) er det treet med størst stammediameter i hele verden. Det er en montezuma-sypress (Taxodium mucronatum), «ahuehuete» på språket nahuatl. Treet har en diameter på 14,05 m, omkrets på 58 meter, og høyden er 42 meter. Volumet er estimert til 816 829 m³, og vekten er estimert til 636 107 tonn.
Treet befinner seg på kirkegrunn i landsbyen Santa María del Tule som ligger i delstaten Oaxaca i Mexico. Om man følger veien fra Oaxaca by by til Mitla, så er avstanden omtrent 13 kilometer. Det koster 3 pesos i inngangspenger for å komme inn på kirkegården for å få bedre utsikt til treet og lese om dets historie.
Treets alder er ukjent, men man regner med at det er mer enn 2000 år gammelt. Etter Zapotec-sagnet ble treet plantet for 1400 år siden av en prest ved navn Pechocha. Dette var en prest som tilbad guden Ehécatl (også omtalt som «vindguden»). Treets hellige plassering (senere okkupert av kirken) skulle vel bekrefte dette.
Treet har også fått kallenavnet «Livstreet» på grunn av at man kan skimte mange tegninger av dyr i barken.
Grammis

Om prisen

Grammisprisen deles ut av IFPI Sverige gjennom den såkalte Grammiskommiteen. Prisen offentliggjøres og deles ut under showet Grammisgalan som arrangeres hver vinter.
Prisen Årets innovatör, som ble innstiftet i 2011, er et samarbeid mellom IFPI og Spotify og tildeles den gruppen eller artisten som har lykkes best med å nå sitt publikum gjennom nytenkning og kreativitet i sosiale og digitale medier. Grammis har også et samarbeid med den svenske avisen Expressen.
I 2017 ble også prisen Årets hållbara artist (året bærekraftige artist) delt ut første gang. Prisen tildeles en artist eller gruppe som gjennom sitt virke tydelig bidrar til å øke miljøbevisstheten hos sitt publikum.
Skumparp

Skumparp er et tettsted i Malmö kommune i Skåne län i Sverige. I 2010 hadde tettstedet 205 innbyggere.
Martin Samuelsen

Klubbkarriere

Samuelsen skrev proffkontrakt for den engelske klubben sommeren 2015. Han kom da fra akademiet til Manchester City hvor han spilte for deres juniorlag der han var mellom 2010 og 2015. Samuelsen er beskrevet som en teknisk spiller med gode finteferdigheter og avslutningsegenskaper med begge beina. Samuelsen er oppfostret i Sportsklubben Djerv 1919. Han hadde en liten svipptur innom Vard før det ble innsjekk på ungdomsakademiet til Manchester City i 2010.
Samuelsen fikk debuten sin for West Ham United i en treningskamp mot Peterborough United der han også scoret sitt første mål for London-klubben. Etter den gode prestasjonen ble Martin tatt ut i til Europaligakampen mot Birkirkara fra Malta. Han ble tildelt draktnummer 42. West Ham-manager Slaven Bilić hadde gitt han antydninger om spilletid i forkant og Martin kom inn for Morgan Amalfitano i det 59. minutt og 18-åringen debuterte offisielt foran 33 048 tilskuere på Boleyn Ground.
Etter den innledende suksessen hos West Ham, har Samuelsen slitt med å få tillit på Premier League-laget. For at han skulle få spilletid på best mulig nivå, ble han lånt ut til Peterborough, så Blackburn Rovers, på nytt til Peterborough og til slutt til Burton Albion. Det første utlånet var svært vellykket, men senere har det gått mer trått. Høstsesongen 2018/2019 spilte han på utlån for VVV-Venlo i den nederlandske Eredivisie. 20. februar 2019 ble han lånt ut til FK Haugesund frem til 30. juni 2019. 25. juni 2019 ble låneavtalen forlenget ut sesongen 2019.

Landslaget

1. juni 2016 fikk han sin første landskamp for Norge mot Island. 11. oktober 2016 scoret Samuelsen sitt første mål på landslaget i 4-1 seieren hjemme mot San Marino.
Weston Underwood (Derbyshire)

Historie

Stedet er omtalt i Domesday Book for året 1086 som Westune. Dagens samfunn består av nye hus som er bygget i løpet av de siste tiårene.
Crioprosopus

Utseende

Middelsstore, avlange, blanke trebukker, sterkt varierende i fargen men gjerne fargerike. De kan være svarte, rødlige eller gule og svarte, de mørke partiene gjerne med metallisk glans. Antennene er omtrent så lange som kroppen. Pronotum er bredere enn langt, sidene rundet eller med en bred, butt tann. Dekkvingene er jevnbrede eller litt avsmalnende bakover, rundede i spissen. Beina er tynne.

Utbredelse

Slekten er utbredt i Mellom-Amerika, nord til det sørvestlige USA, sør til Venezuela.
The Spirit

The Spirit er en amerikansk tegneserie som ble tegnet og fortalt av Will Eisner og kom ut første gang i juni 1940 (deretter ukentlig) i avisen Sunday. The Spirit ble utgitt i et eget tegneseriebilag som i sin helhet ble produsert av Eisners studio og som fulgte med avisene på søndager. Historiene fortalt i The Spirit varierte mellom flere forskjellige sjangre, slik som: krim, romantisk drama, skrekk, komedie, drama, satire, parodi og svart komedie.
Tegneserien viste flere likheter med både Batman og Dick Tracy, med sine fargerike skurker og raske historiefortelling. The Spirit, «en kriminalitetsbekjemper fra middelklassen», var heltepersonligheten til den unge detektiven Denny Colt. Colt dør i løpet av de første tre sidene i den første tegneserien, men kan senere avsløre at han ikke døde likevel, men var delvis i live under Dr. Cobra, en av hans erkefienders, eksperiment. Når han våknet i Wildwood Cemetery, etablerte han en base der, og brukte sin nye anonymitet til å begynne ett nytt liv med å bekjemte kriminalitet.
Under andre verdenskrig gikk Eisner inn i den amerikanske hæren. Mens han var borte ble serien produsert av andre serieskapere, hovedsakelig Lou Fine og Jack Cole. Store deler av fanskaren hevder at det er historiene som ble skrevet og tegnet med Eisners egen hand som er de beste. Eisner utviklet en tegnestil som lignet mye på formspråket i filmen. Ved bruken av skygger og ved å flytte synsvinkelen drar han leseren mer inn i selve handlingen. Den første ruten i historiene ble berømte for å flette inn tittelen «The Spirit» inn i bakgrunnen eller kulissene.
The Spirit var mest virksom i Central City. Men mange av eventyrene tok ham rundt omkring på kloden til flere eksotiske plasser. Han møtte eksentrikere, sprøinger og vakre, men dødelige kvinner, og han viste sin egen form for rettferdighet til dem alle. Selv om historien forandret seg til stadighet gikk enkelte elementer igjen; kjærligheten mellom Ellen Dolan og The Spirit, de årlige julehistoriene og The Octopus, ett kriminelt geni som aldri ble sett, men som var lett gjenkjennelig med sine karakteristiske hansker.
The Spirit sluttet å komme ut i 1952, og ble fulgt opp av «Trip to the Moon»-historiene som Will Eisner laget sammen med Wally Wood.
Gaustabanen

Gaustabanen er en kabelbane som går i tunnel inne i fjellet Gaustatoppen, fra Langefonn ved foten av fjellet og opp til Tuddalstippen rundt 1800 moh, like i underkant av Gaustatoppen turisthytte. Ved Langefonn går en batteridrevet motorvogn på skinner rundt 860 meter horisontalt inn i fjellet. Fra en omlastningsstasjon i fjellet går en skinnegående pendelbane opp en 1040 meter lang skråsjakt.

Historie

Tunnelbanen ble bygget for å frakte folk og utstyr for montering av radiolinjer på Gaustatoppen. Banen sto ferdig i 1958 og kostnadene beløp seg til en million dollar. Gausta hovedsender for radio og fjernsyn ble åpnet to år etterpå. Banen var i utgangspunktet også tiltenkt turisttransport, men disse planene ble skrinlagt på grunn av den kalde krigen. 2006 ble banen åpnet for turisttrafikk på utvalgte dager og i 2010 ble banen åpnet for allmenn turisme. Banen har nå blitt oppjustert med en ny redningsvinsj som muliggjør evakuering uten bruk av trapper.
A.B. Brown kraftverk

A. B. Brown kraftverk  er et varmekraftverk med integrert gasskraftverk og kullkraftverk i delstaten Indiana i USA. Kraftverket ligger ved Ohio River på grensen mellom fylkene Posey County og Vanderburgh County. Det har en installert produksjonskapasitet på 707 MW, fordelt på fire turbiner – to kullfyrte på 2 × 265 MW, og to nyere gassfyrte enheter på 2 × 88 MW. 
Anlegget ble påbegynt omkring 1976 og stod ferdig med første kullenhet i 1979, mens gassenhetene ble installert gjennom omstilling av driften i 1991 og 2002. Brenselkilden er kull og naturgass.
Det er betydelige avfallsproblemer ved kraftverket.
FA-cupen 1955/56

FA-cupen 1955/56 var den 75. sesongen av den engelske FA-cupen. Manchester City slo Birmingham City 3–1 i finalen.
Vegsundet

Vegsundet er et sund i Ålesund og Sula kommuner i Møre og Romsdal. Det skiller bygda Veibust på Sula fra Ålesund-bydelen Vegsund. Navnet kan komme av «veig» som betyr kilde eller styrkende drikke, etter en kilde på stedet.
Vegsundet er rundt en kilometer langt og 50-100 meter bredt. Det går fra Åsefjorden innerst i Borgundfjorden i vest til Flisfjorden, en sidearm av Storfjorden i øst. Lengst øst i sundet passerer Europavei 39 over Vegsundbrua, som ble åpnet i 1938. Broen fra 1938 erstattet av ny i 1976, den gamle ble revet i 1981. Den første broen var en buebro i fagverk av stål. Den var 175 meter lang og hadde en seglingshøgde 17 meter. Kjørebredden var 5 meter.
Norges Nasjonalsosialistiske Bevegelse

Norges Nasjonalsosialistiske Bevegelse (NNSB) er en organisasjon som baserer seg på den nazistiske ideologien. Gruppen gikk tidligere under navnet Zorn 88.
Paul Midford

Paul Midford er en amerikansk statsviter.
Han har bachelorgrad fra Pomona College fra 1987, mastergrad i internasjonal politikk fra Columbia University fra 1990, mastergrad i statsvitenskap fra samme lærested fra 2000 og doktorgrad fra 2001. Midford drev forskning og undervisning i Japan i ti år. Etter å ha vært stipendiat ved Aoyama Gakuin-universitetet i Tokyo 1992–1994, underviste han i internasjonal og komparativ politikk ved tre universiteter, parallelt med forskningsarbeid. Midford var førsteamanuensis 2002–2004 og professor 2004–2005 ved Kwansei Gakuin-universitetet. Han har vært professor ved Institutt for sosiologi og statsvitenskap og leder for Japan-programmet ved NTNU siden 2010, etter fem år som førsteamanuensis.
Midford har publisert en rekke vitenskapelige arbeider i antologier og fagfellevurderte tidsskrifter.
Tabernaklet Haugesund

Tabernaklet Haugesund er en kristen frikirkelig menighet i Haugesund.  Menigheten er tilsluttet den norske pinsebevegelsen.  Tabernaklet Haugesund ble stiftet i 1919. 
Menigheten har 435 medlemmer, medregnet tilhørige, det vil si barn av døpte medlemmer.  Tabernaklet Haugesund har vært modermenighet til flere nyetablerte menigheter. Tilsammen har menigheten hatt 10 utposter. Fem er etablert som selvstendige menigheter, to er slått sammen til en egen menighet, og to er lagt ned.  Utposten Tysvær pinsemenighet er den eneste gjenværende, som Tabernaklet har ansvar for. 
«Connection Haugesund» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro. 
Tabernaklet Haugesund driver lokalradioen, Pinseradioen på Haugalandet, som har hatt sendinger siden 1985. Nærradioen ble startet av flere pinsemenigheter i Sunnhordland og Nord-Rogaland.  Etterhvert er eierstrukturen endret, i 2008, stod Tabernaklet Haugesund og Salen Åkrehamn alene med driftsansvaret.

Misjon

Tabernaklet Haugesund er engasjert i misjonsarbeid og støtter norsk pinsemisjons arbeid. Menigheten støtter arbeidet til misjonærene  Halvard Hasseløy i Ukraina, Jarle Sortland i Israel og Olaug Hansen i Japan.
Filippister

Filippister eller philippister (tysk: Philippisten, eller melanchthonianere, adiaforister) er et samlebegrep for en gruppe teologer som vokste frem fra interne protestantiske lærestridigheter. Betegnelsen peker tilbake på Philipp Melanchthon, den mann som etter Martin Luthers død i 1546 skulle innta en ledende rolle innen protestantismen i det sentraleuropeiske område og fastla dens linjer.
I 1548 inngikk keiser Karl V og de protestantiske stenderne det såkalte Augsburger Interim og Leipzig-artiklene. Dette utløste en teologisk disputas blant de protestantiske teologene om seks stridsspørsmål: den adiaforistiske strid, den majoristiske strid, den antinomistiske strid, den synergistiske strid, den osiandriske strid og den annen nattverdsstrid.
For filippistene var hovedsaken spørsmålet om hvorledes de kultiske handlinger skulle praktiseres under gudstjenesten. Der aksepterte filippistene at man i den protestantiske gudstjeneste beholdt visse liturgiske særegenheter fra den katolske kirke. De skarpeste dispusjonsmotstanderne mot filippistene var de såkalte gnesiolutheranere. Filippistene, som til en viss grad ble fortrengt, ble av sine motstandere regnet blant de såkalte kryptokalvinister.
Blant representantene for filippistene var, foruten Melanchthon, også Georg Major, Andreas Osiander, Caspar Peucer, Caspar Cruciger den yngre og Alexander Alesius.
Gips

Krystallstruktur

Gips har monoklin krystallstruktur og forekommer oftest i naturen som transparente flak med god kløv og ofte  tvillinger som kalles selenitt. Mineralet kan også forekomme silkeaktig og fibrig som såkalt satin spar. Dessuten kan mineralet også forekomme granulært eller kompakt. En svært finkornig hvit eller nesten fargeløs variant kalles alabast, og i ørkenområder finnes en blomstaktig opak variant med sandkorn som kalles ørkenrose. Slike ørkenrose-krystaller kan også oppstå ved inndampning fra løsning.

Naturlige forekomster

Den finnes i større mengder og i forskjellige former over hele jorden. Man regner med at det finnes over 2000 milliarder tonn gips i tillegg til det som er løst ut i vann. Gips er et evaporitt-mineral som dannes ved total inndampning av sjøvann, vulkansk saltvann eller porevæske i bergarter. Gips dannes også når Kalsiumkarbonat CaCO₃, ofte i form av kalsitt, reagerer med svovelsyre som stammer fra kjemisk forvitring av svovelkis.

Praktisk bruk

For å bruke gips til avstøpning og for å forme det, må mineralet brennes til et hvitt pulver som man løser ut i vann, former og lar tørke slik at den krystalliserer til en størknet masse.
Gips brukes i byggverk, blant annet i gipsplater for å lage vegger og som dekor, såkalt stukkatur, til modellering, formavtrykk og gipsbandasjer.
Gips har også overtatt for kritt som materiale for å skrive på tavler, selv om det fremdeles kalles kritt.
Aureliano Chaves gasskraftverk

Aureliano Chaves gasskraftverk, også kjent under navnet Ibirite, er et gasskraftverk i delstaten Mato Grosso i Brasil. Det har en installert produksjonskapasitet på 226 MW fordelt på 1+1 kokere / turbiner. Anlegget ble utbygd i 2002–2003. Brenselstypen er naturgass. Dette er landets 13. største fossile kraftverk.